open-index/open-wikipedia-markdown huggingface dataset:
Vladimiras Zubovas (1909)

**Vladimiras Zubovas** (1909 m. gruodžio 6 d. Halėje, Vokietija – 2007 m. gegužės 12 d. Kaune, palaidotas Petrašiūnų kapinėse) – Lietuvos architektas, architektūros istorikas.

## Biografija
Garsios grafų Zubovų giminės ainis, tėvas – Vladimiras Zubovas. Žmona Mikalojaus Konstantino Čiurlionio duktė Danutė Čiurlionytė-Zubovienė – dramaturgė, prozininkė, vertėja. Vaikai Dalia, Konstantinas, Vytautas.

1928 m. baigė Šiaulių berniukų gimnaziją, 1934 m. baigė Berlyno aukštąją technikos mokyklą.

1935–1940 m. Kauno karo butų valdybos inžinierius. 1940–1941 m. AB „Pienocentras“ inžinierius. Antrojo pasaulinio karo metais Kauno miestų planavimo skyriaus architektas.

1944–1950 m. dėstė Kauno valstybinio universiteto Miestų planavimo katedroje (dab. Vilniaus Gedimino technikos universiteto Urbanistikos katedra). 1950–1958 m. dirbo įvairiose Kauno projektavimo organizacijose. 1959–1967 m. Statybos ir architektūros instituto architektas. 1967–1969 m. LTSR valstybinio dailės instituto Kauno vakarinio skyriaus dėstytojas.

Karo metais su žmona iš Kauno geto gelbėjo žydus, juos globojo, parūpino dokumentus. 1991 m. suteiktas Pasaulio tautų teisuolio vardas, 1999 m. apdovanotas Žūvančiųjų gelbėjimo kryžiumi.

## Projektai
* Rašytojo Balio Sruogos privatus namas
* Ąžuolyno parkas (1955 m.)
* Dainų slėnio amfiteatras (1966 m.)

## Kūryba
Parašė monografiją „Tomas Žebrauskas ir jo mokiniai“ (1986 m.), paskelbė publikacijų apie Lietuvos baroką, Kauno senamiestį. Pateikė medžiagos apie Zubovų giminę, jų įsikūrimą Lietuvoje bei veiklą Šiaulių krašte. Sudarė Zubovų giminės genealoginį medį, parašė prisiminimus „Kas atmintin įstrigo“ (abu saugo Šiaulių apskrities Povilo Višinskio viešoji biblioteka).
Mėčiūnai

**Mėčiūnai** – kaimas pietinėje Lazdijų rajono savivaldybės dalyje, 5 km į pietus nuo Veisiejų, prie vieškelio  atšakos į Vainežerį. Seniūnaitijos centras. Kaime telkšo mažutis Šventaduonio ežeras, taip pat Samanius bei Bedugnis, rytuose (prie Ančios ežero) stūkso Mėčiūnų piliakalnis, apaugęs mišku. Šventaduonės gatvės kairėje pusėje išliko senosios kapinės.

## Etimologija
Pavadinimas kildinamas iš spėjamo asmenvardžio **Mėčiū́nas*, plg. pavardė *Mė̃čius*.

## Istorija

XIX a. pab. kaimas pateko į Seinų apskrities Kapčiamiesčio valsčių ir parapiją.

## Gyventojai

## Galerija

Mėčiūnų kapinės 2015 (1).JPG|Mėčiūnų kaimo senosios kapinės
Mėčiūnai po vasaros audros iš vakarinės pusės.tif||Vaizdas į Mėčiūnus po stiprios vasaros audros
Mėčiūnai iš pietų pusės.tif|Vaizdas iš pietinės pusės į Mėčiūnų kaimo galą, besiribojantį su Vainežerio kaimu


## Šaltiniai
SC Braga

**Bragos SC** – Portugalijos futbolo klubas iš Bragos. 

## Istorija
1921 m. įkurtas klubas. 1966, 2016, 2021 ir metais klubas iškovojo šalies futbolo taurę.

## Pasiekimai

## Sezonai
; Pastarųjų metų sezonai

|}

## Spalvinė gama

## Apranga
;Sportinės aprangos pokyčiai:
* Namuose žaidžia raudona balta apranga. 

## Stadionas
Namų rungtynes žaidžia Estádio Municipal de Braga, o kitaip Savivaldybės stadione, kuris talpina daugiau nei 30 tūkst. žiūrovų.

## Išnašos

## Nuorodos
* Oficiali svetainė: scbraga.pt
* Facebook paskyra
* SOCCERWAY
* FLASHSCORE
* zerozero.pt
* Transfermarkt
* Globalsportsarchive
CF Estrela da Amadora

* CF Estrela da Amadora (1932) – buvęs futbolo klubas, gyvavęs 1932–2011 m.
* Club Football Estrela da Amadora – futbolo klubas; naujadaras, gyvuojantis nuo 2020 m.
Kapčiamiesčio herbas

**Kapčiamiesčio herbas** – pagrindinis Kapčiamiesčio miestelio ir Kapčiamiesčio seniūnijos (Lazdijų rajono savivaldybė) heraldinis simbolis.

## Aprašas

Sidabriniame lauke ant žalios kalvos raudonas riboženklis su juoda pirmąja vietovardžio raide „K“.

## Simbolika

Riboženklis turi kelias reikšmes:
* Pirmasis žemės gabalas, prieš 490 metų atmatuotas Sidorui Kapčiui Žygimanto Senojo paliepimu,
* Riba, nuo kurios prasideda rajonas,
* Riba su Lenkija ir Baltarusija, nuo kurios prasideda Lietuva.

## Istorija

Prezidento dekretu Nr. 604 Kapčiamiesčio herbas patvirtintas 2006 m. gegužės 4 d. Etalono autorius – dailininkas Arvydas Každailis. Miestelio simbolius pašventino parapijos klebonas Jonas Alesius.

## Šaltiniai
Paprastoji aubretė

**Paprastoji aubretė** (*Aubrieta deltoidea*) – bastutinių (*Brassicaceae*) šeimos, aubrečių (*Aubrieta*) genties gėlė. Auga pažeme sudarydama ištisinę dangą. Žydi gausiai; nuo balandžio pabaigos.
Hidrostatika

**Hidrostatika** – fizikos šaka, tirianti nejudančių skysčių pusiausvyrą, jame panirusių ar plūduriuojančių kūnų ir skysčio sąveiką. Hidraulika tiria skysčių dėsningumus ir jų panaudojimą darbui atlikti. Skysčių dinamika aprašo judančių skysčių dėsningumus.

## Statinis slėgis
Slėgis skystyje yra izotropinis – veikiantis visomis kryptimis vienodai. Šią koncepciją pirmą kartą suformulavo prancūzų matematikas ir filosofas Blezas Paskalis 1647 metais. Dabar šis dėsningumas dažnai vadinamas Paskalio dėsniu.

### Hidrostatinis slėgis
Skysčio stulpo slėgis yra aprašomas tokia formule:
: \ P = \rho g h

Čia:
: *P* – hidrostatinis slėgis, matuojamas paskaliais,
: *ρ* – skysčio tankis (kilogramais kubiniame metre);
: *g* – laisvojo kritimo pagreitis (metrais per sekundę kvadratu);
: *h* – skysčio stulpo aukštis (metrais)

### Atmosferos slėgis

Idealiųjų dujų dėsnis teigia, kad homogeniškos atmosferos tankis yra aprašomas tokia formule:

: \ \rho\ (h)=\rho\ (0) e^{-Mgh/RT}

Čia:
: *g* – laisvojo kritimo pagreitis
: *T* – Temperatūra
: *R* – Universalioji dujų konstanta (8,314 J/mol K)
: *M* – Molinė masė
: *ρ* – Tankis
: *h* – Aukštis

## Plūdrumas

Plūduriuojančių arba panardintų kūnų sąveiką su skysčiu nusako Archimedo dėsnis, teigiantis, kad kūnas bus veikiamas keliančios jėgos, proporcingos kūno išstumiamam skysčio svoriui:

: F_\mathrm{A} = - \rho V g \, 

Čia
: \rho \,  – skysčio tankis;
: *V* – kūno panardintos dalies tūris;
: *g* – laisvojo kritimo pagreitis. Minusas reiškia, kad Archimedo jėga nukreipta priešinga nei laisvojo kritimo pagreitis kryptimi.

Kūnas skęsta, jei jo tankis yra didesnis už skysčio tankį.

## Paviršiaus įtempimas

Paviršiaus įtempimo jėgos sąlygoja kapiliarinius reiškinius – skysčių gebėjimą kilti (drėkinantys skysčiai) arba nusileisti (nedrėkinantys skysčiai) kapiliaruose – mažo skersmens vamzdeliuose.
Paprastoji akcija

**Paprasta akcija** – akcinės bendrovės išleistas vertybinis popierius suteikiantis bendrovės įstatuose nurodytas bendrovės valdymo teises ir teisę gauti nefiksuotus dividendus, priklausančius nuo bendrovės pelno.

Paprastųjų akcijų savininkams dividendai gali būti išmokami tik jei yra gautas pelnas išmokėjus privilegijuotų akcijų savininkams iš anksto nustatytas sumas.

Paprastųjų akcininkų savininkai įprastai turi teise balsuoti akcininkų susirinkime ir priimti pritarus privilegijuotų akcijų savininkams strateginius akcinės bendrovės sprendimus. Taip pat jų leidimo reikia norint privilegijuotas akcijas paskelbti paprastosiomis.
Recesija

**Recesija** ( – atsitraukimas) – tai situacija, kai nemažiau kaip du ketvirčius iš eilės fiksuojamas neigiamas bendro vidaus produkto augimas, o tai savo ruožtu sukelia  ekonomikos susitraukimą. Recesija yra viena iš ekonominių ciklų fazių. Recesija prasideda pasibaigus bumui ir yra ekonominės krizės pradžia, po kurios seka sunkesnė krizės fazė – depresija.

Recesijai būdingas vertybinių popierių kainų kritimas, valiutos nuvertėjimas, ekonomikos susitraukimas, infliacijos sumažėjimas, gamybos nuosmukis, įmonių bankrotai, nedarbo lygio augimas, gyventojų pajamų sumažėjimas ir kt. Recesijai sušvelninti vyriausybės vykdo ekspansinę ekonominę politiką, kad atsigautų skolinimasis ir vartojimas. Didinama pinigų pasiūla, išauga valstybės išlaidos, mažinami mokesčiai, karpomos bazinės palūkanų normos. Recesija gali įvykti dėl nekvalifikuotų vyriausybės veiksmų, neįžvalgumo, taip pat dėl kitų valstybių ūkių nuosmukio, karo, gamtos kataklizmų.

Tarptautinio valiutos fondo vertinimais XXI a. pasaulyje įvyko kelios globaliosios recesijos. 2007–2008 m. finansų krizė sukėlė ekonominį nuosmukį 2009 m., COVID-19 pandemija išprovokavo pasaulio ekonomikos nuosmukį 2020 m.

## Išnašos
CD Aves

**Vila das Aveso CD** – buvęs Portugalijos futbolo klubas iš Aveso.

## Istorija
Klubas įkurtas 1930 m.

2016–2017 m. sezone LigaPro (II pakopa) iškovojo antrą vietą. Po sezono perkelti į aukštesnę pakopą. 2017–2018 m. sezone Premier Liga užimta 13 vieta.

2020 m. rugsėjo 23 d., prieš futbolo sezono pradžią, klubas pasitraukė iš čempionato. Dėl nesumokėtų skolų klubas gavo FIFA draudimą žaidėjų perėjimams. 

2020 m. spalį įkurtas naujadaras Clube Desportivo das Aves 1930.

## Pasiekimai

## Sezonai

|}

## Spalvinė gama

## Išnašos

## Nuorodos
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)
Romualdas Makauskas

**Romualdas Makauskas** (g. 1954 m. spalio 2 d. Sedūnuose, Širvintų rajonas) – bankininkas, Lietuvos ir Marijampolės savivaldybės politinis bei visuomenės veikėjas.

## Biografija
1977 m. baigė Kauno politechnikos institutą, inžinierius-ekonomistas.

1991–1993 m. Marijampolės miesto mero pirmasis pavaduotojas.

AB bankas „Hermis“ Marijampolės filialo, AB SEB Vilniaus bankas Marijampolės filialo direktorius. 2017–2019 m. Marijampolės savivaldybės tarybos vicemeras.

1996–2000 m. ir nuo 2007 m. Marijampolės savivaldybės tarybos narys. Finansų ir ekonomikos komiteto pirmininkas, Marijampolės savivaldybės tarybos kolegijos narys.

1990 m. Lietuvos demokratinės darbo partijos, 1995 m. Lietuvos centro sąjungos, 2004 m. Liberalų ir centro sąjungos, nuo 2006 m. Lietuvos socialdemokratų partijos Marijampolės skyriaus narys.

Rotary klubo narys.

## Šaltiniai
Paprastoji žemuogė

**Paprastoji žemuogė** (*Fragaria vesca*) – erškėtinių (*Rosaceae*) šeimos, žemuogių (*Fragaria*) genties rūšis.

Paplitusi visame Šiaurės pusrutulyje, įskaitant Lietuvą. Auga miškuose, proskynose, pašlaitėse. Neretai auginamos ir soduose.

Paprastosios žemuogės žiedai balti, lapai be plaukelių. Žydi gegužę, vasaros pirmoje pusėje. Vasarą veda nedideles, kvapnias, raudonas uogas. Jos naudojamos kulinarijoje. Paprastosios žemuogės lapai, uogos ir žiedai naudojami žolelių arbatų gamybai.
Privilegijuota akcija

**Privilegijuotoji akcija** – akcija, turinti išskirtines teises, taip pat gali neturėti dalies teisių, kurias turi paprastosios akcijos.

Paprastai privilegijuotųjų akcijų savininkams išmokami tvirti, iš anksto nurodyti dividendai. Kartais privilegijuotų akcijų savininkai turi veto teisę akcinės bendrovės susiliejimo, prijungimo ar prisijungimo klausimuose. Akcininkų susirinkimo sprendimu ir privilegijuotų akcijų savininkams sutikus jos gali tapti paprastosiomis akcijomis ir taip jų savininkai įgauti tokias pačias teises, kaip ir paprastų akcijų savininkai.
CS Marítimo

**Madeiros „Marítimo“** –  Portugalijos futbolo klubas iš Funšalio (Madeiros salos).

## Istorija
Klubas įkurtas 1910 m. 1926 m., kai dar nebuvo vieningos futbolo lygos, nugalėjo finale. Tačiau tų metų pasiekimas, nėra oficialus čempionų titulas. 

1923, 1924, 1931 metais pralaimėjo pusfinaliuose ir pasidalino trečią–ketvirtą vietas.

## Pasiekimai

## Sezonai

|}

## Spalvinė gama

## Išnašos

## Nuorodos
* Oficiali klubo svetainė
* Facebook paskyra
* SOCCERWAY
* Transfermarkt
* Globalsportsarchive
* FPF svetainė
A. Naval 1º de Maio

**Figeiros „Naval“** –  Portugalijos futbolo klubas iš Figeiros.

## Istorija

Pirmą kartą į I lygą (*Liga de Honra*) pateko 1988 metais, 2005 metais iškopė į aukščiausiąją lygą.

## Pasiekimai

## Sezonai

|}

## Spalvinė gama

## Išnašos

## Nuorodos
* SOCCERWAY
* Transfermarkt
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)
FC Paços de Ferreira

**Pasos de Fereiros FC** – Portugalijos futbolo klubas iš Pasos de Fereiros.

## Istorija
Klubo pradžia laikoma, kai buvo įkurtas **Sport Club Pacense**.

O 1950 m. įkurtas **FC Paços de Ferreira**. Buvo pakeistas klubo pavadinimas, logotipas ir spalvinė gama.

2024–2025 m. sezone varžėsi Antroje lygoje, tačiau liko šešioliktoje vietoje (tarp 18 dalyvių) ir dėl išlikimo kovojo pereinamosios rungtynėse.

## Spalvinė gama

## Apranga
;Sportinės aprangos pokyčiai:
* Namuose žaidžia geltona žalia apranga. 

## Pasiekimai

* II diviziono čempionas (1991, 2000, 2005 m.)

## Sezonai

|}

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Globalsportsarchive
* zerozero.pt
* FPF svetainė
UD Leiria

**Leirijos UD** –  Portugalijos futbolo klubas iš Leirijos.

## Istorija
Klubas įkurtas 1966 m. Kitados rungtyniavo aukščiausioje šalies lygoje.

## Pasiekimai

* II lygos (*Liga de Honra*) čempionas (1998 m.)
* II diviziono Centrinės zonos čempionas (1979, 1981 m.)

## Sezonai

|}

## Spalvinė gama

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Canon EOS 400D

**Canon EOS 400D** (Digital Rebel XTi (vad. JAV), EOS Kiss Digital X (vad. Japonijoje)) – skaitmeninis - veidrodinis fotoaparatas, gaminamas Canon Inc., pristatytas rinkai 2006 m. rugpjūčio 24 d.

Fotoaparatas yra su 10.1 mln. vaizdo elementų CMOS jutikliu (didžiausia rezoliucija – 3 888 x 2 592 taškų), integruota valymo sistema, 2,5 colio LCD ekranu, 9 taškų fokusavimo sistema. Objektyvas gali būti keičiamas (Canon EF, Canon EF-S tipo objektyvai).

Pakeitė prieš tai gamintą Canon EOS 350D.

## Ypatybės

* Pasirodė rinkoje: 2006
* Tipas: skaitmeninis - veidrodinis
* Efektyvūs taškai: 10.1 milijonai
* Optinis priartinimas: nėra
* Raiška: 3 888x2 592, 2 816x1 880, 1 936x1 288, 3 888x2 592
* ISO jautrumas: 100, 200, 400, 800, 1600
* Skaitmeninis didinimas: nėra
* Stabilizavimo sistema: nėra
* Fokusavimas: nd
* Normalus fokusavimo režimas: nd
* Makro fokusavimo režimas: nd
* Diafragma: F1.0 – F91
* Išlaikymas: 1/4000-30 s
* Blykstė: integruota (galima papildomai prijungti išorinę)
* Blykstės režimai: Auto, On, Red - eye reduction, Off
* Ekspozicijos kompensavimas: +/- 2 EV, 1/2 or 1/3-žingsniu
* Diafragmos prioritetas: yra
* Išlaikymo prioritetas: yra
* Greitas fotografavimas: 3.0 kadro per sekundę iki 27 nuotraukų serijoje (JPEG) formatu, 10 (RAW formatu)
* Filmavimas: nėra
* Filmavimas su garsu: nėra
* Automatinis suveikimas: 10 s
* Laikmenos tipai: CF
* LCD ekranas: 2,5 colių
* LCD ekrano taškų skaičius: 230 tūkst.
* A/V jungtis: yra
* USB jungtis: USB 2.0
* Išorinis srovės šaltinis: NB-2LH įkraunama baterija
* Įkroviklis: ACK-700
* Svoris: 514 g
* Plotis: 127 mm
* Aukštis: 94 mm
* Storis: 65 mm
* Spalva: Juoda, sidabrinė

## Nuorodos
* Canon EOS 400D (usa.canon.com)
The Horrors

**The Horrors** – roko grupė, susikūrusi Anglijoje 2005 m. vasarą. Jie išpopuliarėjo su debiutiniu singlu *Sheena is a Parasite*, kurio vaizdo klipą sukūrė legendinis režisierius *Chris Cunningham*. Išleidę trečiąjį singlą *Count in Fives* jie pasirodė ant JK muzikinio žurnalo *New Musical Express* viršelio. Išleidę savo debiutinį albumą *Strange House* susilaukė daug pagyrų dėl eksperimentavimo muzikiniuose stiliuose ir savo neįprasto apsirengimo stiliaus.

## Grupės nariai
* **Faris Badwan** – vokalas; anksčiau žinomas kaip Faris Rotter.
* **Joshua Hayward** – gitara; anksčiau – Joshua Von Grimm arba Joshua Third.
* **Tom Cowan** – sintezatoriai, bosinė gitara (*Strange House* laikais); anksčiau – Tomethy Furse.
* **Rhys Webb** – bosinė gitara, vargonai (*Strange House* laikais); anksčiau – Spider Webb.
* **Joe Spurgeon** – būgnai; anksčiau – Coffin Joe.

;Laikini grupės nariai
* Freddie Cowan (Tomo Cowano brolis ir The Vaccines gitaristas) – gitara; pakeitė Joshua Haywardą per kelis koncertus, nes jis laikė egzaminus.

## Diskografija

### Albumai

### Mini – albumai (EPs)

### Singlai

## Nuorodos
* The Horrors oficiali svetainė
* The Horum – The Horrors Forumas
* Loog Records , The Horrors leidybinės kompanijos tinklalapis
* The Horrors Myspace puslapis

## Išnašos
CD Nacional

**Funšalio „Nacional“** (arba **Nacional da Madeira**) –  Portugalijos futbolo klubas iš Funšalio.

## Istorija
Klubas įkurtas 1910 m. Nuo 2002 m. rungtyniavo šalies aukščiausioje lygoje, bet 2016–2017 m. sezone tarp liko paskutinėje (18) vietoje ir iškrito į žemesnį divizioną.

Nuo 2021–2022 m. sezono varžėsi Antroje lygoje. 2023–2024 m. sezone iškovojo antrąją vietą Antroje lygoje.

Nuo 2024–2025 m. sezono rungtyniavo Primeira Liga (I).

## Sezonai
; Pastarųjų metų sezonai

|}

## Pasiekimai

## Spalvinė gama

## Apranga
;Sportinės aprangos pokyčiai:
* Namuose žaidžia balta juoda apranga. 

## Išnašos

## Nuorodos
* Oficiali klubo svetainė
* SOCCERWAY
* Transfermarkt
* Globalsportsarchive
Kostas Kynas

**Kostas Kynas** (g. 1951 m. spalio 24 d. Pančekiai, Vilkaviškio rajonas) – žurnalistas, Lietuvos ir Marijampolės savivaldybės politinis bei visuomenės veikėjas.

## Biografija

1968 m. baigė Pilviškių vidurinę mokyklą, o 1974 m. Vilniaus V. Kapsuko universiteto Istorijos fakultete įgijo žurnalistikos specialybę.

1968–1969 m. Vilkaviškio metalo gaminių gamyklos darbininkas, 1970–1972 m. „Valstiečių laikraščio“ teletaipininkas, 1972–1982 m. Lietuvos radijo ir televizijos komiteto sporto komentatorius. Komentuodavo įvairių sporto šakų (futbolo, krepšinio, rankinio) rungtynes, rengė sporto apžvalgas laidai „Panorama“. Be to, vedė laidas šachmatininkams, „Sporto studiją“ ir kt. Vykdavo į įvairius Tarybų Sąjungos miestus, kur rungtynes žaisdavo vyrų Vilniaus „Statybos“ bei moterų „Kibirkšties“ krepšinio komandos arba „Žalgirio“ futbolininkai.

1982–1991 m. Marijampolės korespondentų punkto vedėjas. Nuo 1991 m. UAB „TeleSATpressa“ valdytojas, Šilutės, Prienų ir Marijampolės spaustuvių akcininkas, savaitraščių „TV savaitė“ bei „Šešupė“ leidėjas,  laikraščio „100 procentų“ bei kitų steigėjas ir leidėjas.

1999 m. Naujosios sąjungos (socialliberalų) narys, 2005 m. Lietuvos socialdemokratų partijos Marijampolės skyriaus narys. 2007-2011 m. Marijampolės savivaldybės tarybos narys.

Parašė (kartu su kitais) keletą knygų apie priešgaisrinį taikomąjį sportą.

Vyrų krepšinio komandos „Sūduva“ atstovas spaudai, Marijampolės apskrities futbolo federacijos atstovas spaudai. Marijampolės aeroklubo narys. Išsiskyręs, vaikai Žilvinas, Mindaugas, Jurga.

## Šaltiniai
Strange House

**Strange House ** yra debiutinis Anglijos roko grupės The Horrors albumas išleistas 2007 m. kovo 5 d. JK albumų tope jis pasiekė 37-ąją vietą.

## Dainų Sąrašas
# "Jack The Ripper" - 3:00
# "Count in Fives" - 3:13
# "Draw Japan" - 3:23
# "Gloves" - 2:50
# "Excellent Choice" - 2:53
# "Little Victories" - 2:40
# "She Is The New Thing" - 3:21
# "Sheena Is A Parasite" - 1:42
# "Thunderclaps" - 3:06
# "Gil Sleeping" - 4:51
# "A Train Roars" - 3:54
* Jungtinės Karalystės albumo versijoje - 6:55.
12. "Death At The Chapel" (tik JK albumo versijoje) - 2:19

## Singlai
### Sheena is a Parasite

**Sheena Is A Parasite** yra pirmas singlas iš debiutinio Anglijos roko grupės The Horrors albumo Strange House. Chrisas Cunningham'as šiai dainai sukūrė vaizdo klipą kurį MTV uždraudė rodyti per savo kanalus dėl stroboskopų.

#### Dainų sąrašas
# „Sheena Is A Parasite“
# „Jack The Ripper“

### Death At The Chapel

**Death At The Chapel** yra antrasis singlas iš debiutinio Anglijos roko grupės The Horrors albumo Strange House. Tai yra vienintelis grupės išleistas singlas kuriam nebuvo sukurtas vaizdo klipas.

#### Dainų sąrašas
# „Death At The Chapel“
# „Crawdaddy Simone“

### Count In Fives

**Count In Fives** yra trečiasis singlas iš debiutinio Anglijos roko grupės The Horrors albumo Strange House. Ši daina yra apie grupės lyderio Faris Badwan įprotį skaičiuoti daiktus kas penkis. Išleidusi šį singlą The Horrors pasirodė ant muzikos žurnalo NME viršelio. Daugelis žmonių apie grupę sužinojo pasirodžius šiam singlui.

#### Dainų sąrašas
* 7" 1
# „Count In Fives“
# „Who Says?“
* 7" 2
# „Count In Fives“
# „A Knife In Their Eye“

### Gloves

**Gloves** yra ketvirtasis singlas iš debiutinio Anglijos roko grupės The Horrors albumo Strange House. Šis singlas yra pirma grupės daina patekusi į JK topą. Ji pasiekė 34-ąją vietą.

#### Dainų sąrašas
* CD
# „Gloves“
# „Horrors Theme“

* 7" 1
# „Gloves“
# „Kicking Kay“

* 7" 2
# „Gloves“
# „Death At The Chapel“ (gyvai)
The Horrors EP

**The Horrors Ep** (dar vadinamas **We Are the Horrors**) – grupės The Horrors minialbumas, JAV išleistas 2006 m. spalio 24 d.

## Dainų sąrašas
# „Death At The Chapel“
# „Crawdaddy Simone“
# „Sheena Is A Parasite“
# „Jack The Ripper“
# „Excellent Choice“
# „Sheena Is A Parasite (vaizdo klipas)“

## Šaltiniai
Faris Badwan

**Faris Adam Derar Badwan** (g. 1986 m. rugsėjo 21 d. Bekslyje) – Anglijos dainininkas, geriausiai žinomas kaip roko grupės The Horrors vokalistas ir dueto Cat's Eyes narys.

## Išnašos
Joshua Hayward

**Joshua Hayward** (geriau žinomas kaip **Joshua Third**, seniau *Joshua Von Grimm*, g. 1984 m. gruodžio 15 d.) – anglų roko grupės The Horrors gitaristas.

Joshua turi fizikos inžinieriaus laipsnį, jis eksperimentuoja su gitaros efektų pedalu ir taip sukūrė išskirtinį gitaros garsą kurio nėra jokioje kitoje grupėje. Jis yra išleidęs lankstinukų apie pedalų tobulinimą, kuriuos išdalino grupės fanams. Kaip ir kiti grupės nariai, jis atpažįstamas pagal savo išskirtinę šukuoseną.
Kęstutis Bartkevičius

**Kęstutis Bartkevičius** (g. 1961 m. kovo 2 d. Mažeikiuose) – Lietuvos ir Mažeikių rajono savivaldybės politinis bei visuomenės veikėjas.

## Biografija
1968–1976 m. mokėsi Mažeikių aštuonmetėje mokykloje, 1979 m. baigė Mažeikių 1-ąją vidurinę mokyklą, 1985 m. baigė Vilniaus valstybinį universitetą, ekonomistas.

1984–1986 m. darbininkas, 1986–1989 m. Mažeikių Statybos tresto Gamybinės teritorinės komplektavimo valdybos viršininko pavaduotojas, 1989–1990 m. viršininkas. 1990–1991 m. Mažeikių Statybos tresto valdytojo pavaduotojas, GTKV viršininkas. 1991–1993 m. Valstybinės gamybinės-komercinės įmonės „Varduva“ komercijos direktorius, 1993–1999 m. ir 2002–2012 m. AB „Mažeikių Varduva“ generalinis direktorius. 1999–2002 m. Klaipėdos Valstybinio jūrų uosto direkcijos direktorius.

1997–2000 m. ir 2003–2012 m. Mažeikių rajono savivaldybės tarybos narys ir mero pavaduotojas. 2002–2007 m. ir 2011–2012 m. Mažeikių rajono savivaldybės mero pavaduotojas visuomeniniais pagrindais.

2012–2020 m. Seimo narys.

1993 m. Tėvynės sąjungos, 1999 m. Lietuvos liberalų sąjungos, 2002 m. Liberalų demokratų partijos, 2006 m. partijos Tvarka ir teisingumas (liberalai demokratai), 2020 m. partijos Laisvė ir teisingumas narys. Nuo 2020 m. partijos „Laisvė ir teisingumas“ pirmininko pavaduotojas. Nuo 2023 m. politinės partijos Nemuno aušra narys.

Mažeikių Rotary klubo narys, Mažeikių verslininkų asociacijos prezidentas, Tarptautinių prekybos rūmų – Lietuva prezidiumo narys, Klaipėdos pramonininkų asociacijos narys. Sutuoktinė Gražina, vaikai Justas, Tadas.

## Šaltiniai
SV Austria Salzburg

**SV Austria Salzburg** – Austrijos futbolo klubas iš Zalcburgo.

## Istorija
Klubą įkūrė Zalcburgo „Austria“ klubo, kuris 2005 metais pervadintas į Zalcburgo „Red Bull“, gerbėjai. 2006 metais sėkmingai užregistruotas ankstesnio klubo vardas ir emblema. Klubo komanda 2006-2007 metų sezone pradėjo žaisti septintame Austrijos futbolo sistemos lygmenyje *2. Klasse Nord A*, kur pirmame sezone laimėjo savo regiono čempionatą, antrame sezone tapo savo regiono *2. Klasse Nord* čempionais ir pakilo į antrąją Landeslygą (*2. Landesliga*).

## Sezonai

|}

|}

## Stadionas
„UFC-Platz“, Zalcburge, kurio talpa 1,5 tūkst. žiūrovų.

## Išnašos

## Nuorodos
* Offizielle Website des SV Austria Salzburg
* Initiative Violett-Weiß
Čoibalsanas

**Čoibalsanas** (mong. *Чойбалсан*) – ketvirtas pagal dydį Mongolijos miestas. Įsikūręs prie Keruleno upės. Apie 40 000 gyventojų (2006 m.).

## Istorija

Miestas įkurtas dar XIII amžiuje ir pavadintas Bajan Tumenu (*Баян Тумэн*). XIX amžiuje virto miestu. 1941 m. pervadintas *Čoibalsano* vardu.
Šolė Basket

**Cholet Basket** − Prancūzijos krepšinio komanda, žaidžianti aukščiausioje šalies lygoje.

Geriausi klubo pasiekimai − dukart (1998 ir 1999 m.) laimėta Prancūzijos taurė, 1998 m. pasiektas Koračo taurės pusfinalis ir 2000 m. atstovavimas šaliai Eurolygos turnyre. 2008 m. ekipa iškovojo Semaine des As trofėjų.

Ekipoje yra žaidę vieni geriausių Prancūzijos krepšininkų Antoine Rigaudeau ir Rudis Gobertas.Taip pat žaidė lietuvis Artūras Karnišovas.

## Pasiekimai

* **[[LNB|Prancūzijos čempionai]] (1):** 2010 m.
* **[[Coupe de France de basket-ball|Prancūzijos taurės]] laimėtojai (2):** 1998 ir 1999 m.
* **[[Semaine des As]] laimėtojai (1):** 2008 m.
Šliaužiančioji vaisgina

**Šliaužiančioji vaisgina** (*Ajuga reptans*) – notrelinių (*Lamiaceae*) šeimos, vaisginų (*Ajuga*) genties augalas. Paplitęs Europoje.

Daugiametis, 10-30 cm aukščio žolinis augalas su ilgomis, šliaužiančiomis lapuotomis palaipomis. Stiebas keturbriaunis, stačias, jo pamatinėje dalyje išauga didelių, ilgakočių, tamsiai žalių lapų skrotelė. Stiebiniai lapai ovališki, trumpakočiai arba bekočiai, į viršūnę mažėjantys ir pereinantys į pažiedes. Apatinės pažiedės žalios, viršutinės dažniausiai violetinės. Žiedai mėlyni, susitelkę į menturius, sudarančius varpišką žiedyną. Taurelė penkiadantė, plaukuota, vainikėlis mėlynas, dvilūpis. Viršutinė lūpa trumpa, dviskiautė, apatinė triskiautė, vidurinė skiautė didelė. Vainikėlio vamzdelis iš vidinės pusės su plaukelių žiedu. Žiedai kvapūs, medingi. Vaisiai – maži, šviesiai rudi, tinkliškai raukšlėti riešutėliai, kuriuos platina skruzdėlės.

Žydi gegužės – birželio mėn. Auga drėgnose pievose, lapuočių ir mišriuose miškuose, pamiškėse, miško aikštelėse, miškinguose šlaituose. Dažna visoje Lietuvoje, šiek tiek retesnė pietinėje dalyje.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 98 psl.
Mažoji strugena

**Mažoji strugena** (*Myosurus minimus*) – vėdryninių (*Ranunculaceae*) šeimos, strugenų (*Myosurus*) genties augalas.

Vienmetis arba dvimetis, 2-20 cm aukščio žolinis augalas. Šaknys plonos, kuokštinės. Lapai pamatiniai, siaurai linijiški, buki, platesne viršūne, į apačią siaurėjantys. Žiedstiebių dažniausiai keletas arba daug, jie statūs, ilgesni už lapus, viršūnėje vienas žiedas. Taurėlapiai 5, prie pamato yliški, pentinai balsvai žali. Vainiklapiai 5, redukuoti, nektarinių pavidalo, geltonai žali, su atvira nektaro duobute. Kuokeliai 5 (kartais daugiau). Piestelių daug, jos čerpiškai išsidėsčiusios, vienasėklės. Vaisiams bręstant, žiedsostis labai pailgėja ir primena pelės uodegą. Vaisiai – triskiaučiai, mažyčiai riešutėliai su trumpu snapeliu.

Žydi balandžio – gegužės mėn. Gana reta, tačiau pasitaiko visoje Lietuvoje. Auga javuose, dirvonuose, pūdymuose, kartais ant lauko keliukų. Mėgsta vandens užliejamas vietas ir sunkesnius priesmėlio ar molio dirvožemius. Augalas šiek tiek nuodingas.

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 66 psl.
Jonas Siminkevičius

**Jonas Siminkevičius** (g. 1936 m. liepos 25 d. Ažionyse, Anykščių rajonas) – Lietuvos ir Mažeikių rajono politinis bei visuomenės veikėjas.

## Biografija
1945–1957 m. mokėsi Skiemonių vidurinėje mokykloje. 1957–1962 m. studijavo Lietuvos žemės ūkio akademijos Agronomijos fakultete, įgijo mokslinio agronomo specialybę. 1985 m. Lietuvos mokslo taryba suteikė biomedicinos mokslų daktaro vardą.

1961–1966 m. Molėtų rajono Skudutiškio kolūkio valdybos pirmininkas. 1966–1979 m. Molėtų rajono gamybinės žemės ūkio valdybos viršininkas, Vykdomojo komiteto pirmininko pirmasis pavaduotojas, 1979–1985 m. Mažeikių rajono žemės ūkio valdybos viršininkas-Vykdomojo komiteto pirmininko pirmasis pavaduotojas, 1985–1989 m. Mažeikių rajono agropramoninio susivienijimo pirmininkas.

1990–1995 m. Mažeikių rajono valdytojas. 1995–2003 m. uždarosios akcinė bendrovės „Sikasta“ direktorius, patarėjas. 2003–2011 m. Mažeikių rajono savivaldybės mero pavaduotojas visuomeniniais pagrindais.

1995–1997 m. ir 2000–2015 m. Mažeikių rajono savivaldybės tarybos narys.

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys.

2016 m. vasario 16 d. suteiktas Mažeikių rajono savivaldybės garbės piliečio vardas.

Rajono kaimo bendruomenių tarybos narys, Vietinės veiklos grupės narys. Sutuoktinė Liudvika Albina, vaikai Lidija, Vaidas.

## Šaltiniai
Beno Udrih

**Benas Udrihas** (*Beno Udrih*, g. 1982 m. liepos 5 d. Polzeloje) – buvęs Slovėnijos krepšininkas, 2017–2018 m. sezone rungtyniavęs Kauno „Žalgirio“ komandoje.

Didžiąją karjeros dalį žaidė NBA, dusyk šios lygos čempionas.

2020 m. sausio 25 d. prisijungė prie dukterinės Niujorko „Knicks“ komandos iš Vestčesterio ir tapo jos vyr. trenerio asistentu. 2020 m. lapkričio viduryje tapo New Orleans „Pelicans“ komandos treneriu atsakingu už žaidėjų asmeninį tobulėjimą.

2021 m. lapkričio pabaigoje oficialiai paskelbė baigiantis profesionalo karjerą. 

## Pasiekimai

* 2001, 2002 m. Slovėnijos taurės laimėtojas
* 2002 m. Adrijos lygos čempionas
* 2003 m. Adrijos lygos vicečempionas
* 2003 m. Izraelio čempionas
* 2005, 2007 m. NBA čempionas
* 2018 m. LKL čempionas

## Šaltiniai
Paprastasis dalgutis

**Paprastasis dalgutis** (*Erodium cicutarium*) – snaputinių (*Geraniaceae*) šeimos, dalgučių (*Erodium*) genties augalas. Tai vienmetis arba dvimetis augalas. 10-50 cm aukščio. Auga pievose, pakelėse. Žydi rausvais žiedais.
Dalgutis

**Dalgutis** (*Erodium*) – snaputinių (*Geraniaceae*) šeimos gentis.

Kai kurios Vidurio Europoje paplitusios rūšys:
* Paprastasis dalgutis *(Erodium cicutarium)*
* *[[Erodium danicum]]*
* *[[Erodium lebelii]]*
* *[[Erodium ballii]]*
Pavasarinė žilė

**Pavasarinė žilė** (*Senecio vernalis*) – astrinių (*Asteraceae*) šeimos, žilių (*senecio*) genties augalas. Paplitusi Rytų Europoje, Azijoje. Auga daržuose, pakelėse. Kero aukštis 10-80 cm. Lapai be lapkočių, driekasi siaura dantyta juosta apie stiebus. Žydi geltonais žiedais. Nuodinga.
Laima Nagienė

**Laima Nagienė** (g. 1957 m. kovo 17 d. Šilutės raj.) – Lietuvos ir Mažeikių rajono savivaldybės politinė bei visuomenės veikėja.

## Biografija
1974 m. baigė Vainuto vidurinę mokyklą, 1978 m. – Vilniaus valstybinį pedagoginį institutą, matematikos mokytoja, 2005 m. – viešąjį administravimą Kauno technologijos universitete.

1978–1979 m. Sedos vidurinės mokyklos matematikos mokytoja. 1979–1980 m. Mažeikių vakarinės vidurinės mokyklos mokytoja. 1980–1981 m. Mažeikių 3-iosios vidurinės mokyklos mokytoja.

1982–1986 m. Mažeikių rajono VLKJS sekretorė. 1986–1989 m. Mažeikių rajono vykdomojo komiteto pirmininko pavaduotoja.

1990–2019 m. Valstybinio socialinio draudimo fondo valdybos Mažeikių skyriaus direktorė.

2007–2019 m. Mažeikių rajono savivaldybės tarybos narė. 2019 m. gegužę paskirta Mažeikių rajono savivaldybės administracijos direktore. Šias pareigas ėjo iki 2020 m. liepos, kai pareiškus politinį nepasitikėjimą buvo atleista iš pareigų. 2021 m. sausio mėnesį Vyriausioji tarnybinės etikos komisija nusprendė, kad būdama Mažeikių rajono savivaldybės administracijos direktore pažeidė Viešųjų ir privačių interesų derinimo įstatymo reikalavimus vengti interesų konflikto.

Nuo 2020 m. Seimo narė.

2004–2019 m. Lietuvos socialdemokratų partijos narė.

Mažeikių raj. Raudonojo Kryžiaus komiteto pirmininkė. Sutuoktinis Stasys, vaikai Lina, Tomas, Ieva.

## Šaltiniai
Rimantas Gramas

**Rimantas Gramas** (g. 1954 m. birželio 23 d. Miliuose, Mažeikių rajonas) – Lietuvos ir Mažeikių rajono savivaldybės politinis bei visuomenės veikėjas.

## Biografija
1977 m. baigė Lietuvos žemės ūkio akademiją, inžinierius mechanikas.

Iki 1992 m. dirbo ūkyje vyriausiuoju inžinieriumi. 1992–2000 m. Č. Čepo tikrosios ūkinės bendrijos narys. 2000–2001 m. Mažeikių rajono savivaldybės administracijos Mažeikių seniūnijos seniūnas, nuo 2001 m. Mažeikių rajono savivaldybės administracijos Žemės ūkio skyriaus vedėjas.

2003 m., 2007 m., 2011 m., 2015 m. ir 2019 m. Mažeikių rajono savivaldybės tarybos narys.

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys, nuo 2000 m. Mažeikių skyriaus pirmininkas.

Mažeikių aeroklubo tarybos narys, Mažeikių kredito unijos valdybos pirmininko pavaduotojas. Sutuoktinė Regina, vaikai Rėda, Raminta.

## Šaltiniai
Juozas Matulevičius

**Juozas [[Matulevičius]]**:

* Juozas Matulevičius (1946) – gydytojas, politikas
* Juozas Matulevičius (1955) – aludaris, politikas, verslininkas, muzikantas
Rimantas Gricius

**Rimantas Gricius** (g. 1964 m. vasario 13 d. Tauragėje) – Lietuvos ir Mažeikių rajono politinis bei visuomenės veikėjas.

## Biografija

1988 m. baigė Lietuvos kūno kultūros institutą, kūno kultūros mokytojas.

1987–1995 m. Viekšnių profesinės mokyklos dėstytojas, nuo 1995 m. Mažeikių raj. Viekšnių vidurinės mokyklos direktorius.

Tėvynės sąjungos Mažeikių rajono skyriaus narys.

2003–2004 m. ir 2007 m. (atsisakė mandato) Mažeikių rajono savivaldybės tarybos narys.

Viekšnių bendruomenės pirmininkas, Žemaičių kultūros draugijos narys, etnografinio ansamblio „Poilsielis“ narys. Sutuoktinė Snieguolė, vaikai Gintarė, Salomeja.

## Nuorodos
* 2008 m. Lietuvos Respublikos Seimo rinkimai.

## Išnašos
Kaniava (reikšmės)

**Kaniava:**

* Kaniava – kaimas Varėnos rajone.

## Pavardės:

**Kaniava** − lietuviška vyriškos giminės pavardė.

Šios pavardės moteriškosios giminės formos yra: Kaniavienė (ištekėjusi moteris) ir Kaniavaitė (mergautinė pavardė).

Pavardę turi šie garsesni asmenys:

* Andrius Kaniava (g. 1964) – aktorius, dainininkas, dainų ir tekstų autorius;
*Edvardas Kaniava – dainininkas, politikas;
*Stasys Kaniava – politikas.
The Wrong Side of Midnight (EP)

***The Wrong Side of Midnight*** yra U.D.O. EP, išleistas 2007 m.

## EP dainos
# "The Wrong Side of Midnight" (Single Version) - 03:59
# "The Wrong Side of Midnight" (Album Version) - 04:55
# "Streets of Sin" - 03:03
# "Man A King Ruler" - 03:35
# "Cry Soldier Cry" (Russian Version) - 05:51

## Grupės nariai
* Udo Dirkschneider - vokalas
* Stefan Kaufmann - gitara
* Igor Gianola - gitara
* Fitty Wienhold – bosinė gitara
* Francesco Jovino – būgnai
Mission No. X

***Mission No. X*** yra dešimtasis U.D.O. studijinis albumas, išleistas 2005 m.

## Albumo dainos
# The Embarkation
# Mission No. X
# 24/7
# Mean Streets
# Primecrime on Primetime
# Eye of the Eagle
# Shell Shock Fever
# Stone Hard
# Breaking down the Borders
# Cry Soldier cry
# Way of Life
# Mad for Crazy

## Grupės nariai
* Udo Dirkschneider - vokalas
* Stefan Kaufmann - gitara
* Igor Gianola - gitara
* Fitty Wienhold – bosinė gitara
* Francesco Jovino – būgnai
Juozapas Kosakovskis

* Juozapas Kazimieras Kosakovskis (1738-1794), Livonijos vyskupas, Targovicos konfederatas;
* Juozapas Dominykas Kosakovskis (1771-1840), ATR pulkininkas, Ukmergės teismo raštininkas.
Veliunis

**Vèliunis**  () – miestas pietinėje Lenkijoje, Lodzės vaivadijoje. Apskrities centras.

## Istorija

XIX a. buvo miestas, Kališo gubernijos Veliunio apskrities centras.

## Šaltiniai
Muškieta

**Muškieta** – per vamzdžio laibgalį užtaisomas ilgavamzdis šautuvas, kuriuo šaudoma nuo peties. Tiksli muškietų išradimo data nėra žinoma, tačiau rašytiniuose šaltiniuose minimos jau XIII a. Jų kalibras dažniausiai svyruoja nuo 12,7 iki 20,3 mm (*.50 – .80*). Paprastai tai būdavo pėstininkų ginklas.

Priklausomai nuo rūšies ir kalibro, muškieta galima pataikyti į žmogų, esantį daugiausiai už maždaug 200 metrų, tačiau iš tiesų patikimas taiklumas buvo tik maždaug 70 metrų atstumu.

Muškietos išplito XVII a. o išnyko maždaug XIX a. antroje pusėje, kai jas pakeitė tobulesni graižtviniai šautuvai.
Nekrošius

* Arvydas Nekrošius – technologijos mokslų daktaras, lektorius, politikas;
* Arvydas Nekrošius, dailininkas (Dailės instituto Tapybos katedra, 1982);
* Eimuntas Nekrošius – teatro režisierius;
* Ipolitas Nekrošius – teisėtyrininkas;
* Juozas Nekrošius – poetas, žurnalistas, politikas;
* Steponas Nekrošius – karinis veikėjas;
* Vytautas Nekrošius – teisėtyrininkas procesualistas.
Kęstutis Traškevičius

**Kęstutis Traškevičius** (g. 1969 m. gegužės 14 d. Kapsuke) – Lietuvos ir Marijampolės savivaldybės politinis bei visuomenės veikėjas.

## Biografija
1992 m. baigė Vilniaus universitetą, matematikas. 2005 m. Vytauto Didžiojo universitete baigė profesinio mokymo vadybos magistrantūrą.

1992–1997 m. Marijampolės pedagogikos mokyklos matematikos dėstytojas, be to, 1992–1993 m. Marijampolės 6-os vidurinės mokyklos matematikos mokytojas. 1994–1995 m. Informatikos ir prognozavimo centro Švietimo problemų skyriaus specialistas. 1996–1997 m. Marijampolės aukštesniosios žemės ūkio mokyklos matematikos dėstytojas. 1997–1998 m. Marijampolės teritorinės muitinės Procedūrų kontrolės skyriaus inspektorius, 1998–2001 m. Marijampolės aukštesniosios pedagogikos mokyklos direktorius, nuo 2001 m. Marijampolės kolegijos Edukologijos ir socialinio darbo fakulteto dekanas.

Nuo 1994 m. Tėvynės sąjungos Marijampolės skyriaus narys, skyriaus tarybos narys.

1997–2000 m., 2007–2011 m. ir nuo 2011 m. Marijampolės savivaldybės tarybos narys.

Sutuoktinė Edita, sūnus Vytautas..

## Šaltiniai
Rolandas Jonikaitis

**Rolandas Jonikaitis** (g. 1962 m. liepos 3 d. Pagėgiuose) – Lietuvos ir Marijampolės savivaldybės politinis bei visuomenės veikėjas.

## Biografija

1980 m. baigė Pagėgių vidurinę mokyklą, 1985 m. baigė Lietuvos veterinarijos akademiją, veterinarijos gydytojas.

1985 m. Vilkyškių tarybinio ūkio veterinarijos gydytojas, 1987 m. Kapsuko rajono „Ąžuolo“ kolūkio vyriausias veterinarijos gydytojas, 1988 m. Padovinio kolūkio veterinarijos gydytojas. 1992 m. įkūrė R. Jonikaičio veterinarijos paslaugų ir farmacijos įmonę. 1996 m. įkūrė tikrąją ūkinę bendriją „Repulsus“, jos direktorius. 2007–2008 m. Marijampolės savivaldybės meras.

2003–2019 m. Marijampolės savivaldybės tarybos narys.

Nuo 2002 m. Liberalų demokratų partijos, partijos Tvarka ir teisingumas (liberalai demokratai) Marijampolės skyriaus narys, Marijampolės skyriaus pirmininkas, Marijampolės apskrities koordinatorius. 2010–2012 m. partijos Tvarka ir teisingumas pirmininko pavaduotojas.

Sutuoktinė Jolanta, sūnus Antanas.

## Šaltiniai
Apsidė (architektūra)

**Apsidė** (gr. *apsis* – lankas, skliautas) – architektūroje pusapvalė arba su daugeliu kampų (tiek vidinė, tiek išorinė) pastato dalis (gali būti niša), dengta puskupoliu. Religinėje architektūroje šis terminas dažniausiai reiškė šventovės dalį, esančią už altoriaus (puskupolio arba pusės kūgio formos).
Kostas Jankauskas

**Kostas Jankauskas** (g. 1954 m. balandžio 7 d. Telšiuose) – Lietuvos ir Marijampolės savivaldybės politinis bei visuomenės veikėjas.

## Biografija
Baigė Telšių Žemaitės vidurinę mokyklą. 1977 m. baigė Vilniaus inžinerinį statybos institutą, inžinierius – statybininkas.

1977 m. statybos organizacijose dirbo statybos meistru, darbų vykdytoju, vyr. darbų vykdytoju, vyriausiuoju inžinieriumi. 1986 m. Respublikinio statybos susivienijimo Gamybinės valdybos vyriausiasis inžinierius, valdybos viršininkas. 1989 m. Marijampolės valstybinės eksperimentinės statybinių konstrukcijų gamyklos generalinis direktorius. 1994–1996 m. dirbo privačiame sektoriuje. 1997–2000 m. Marijampolės apskrities viršininkas, Marijampolės apskrities tarybos pirmininkas, Lietuvos ir Lenkijos tarpvyriausybinės bendradarbiavimo per sieną komisijos pasienio bendradarbiavimo darbo grupės pirmininkas, Lietuvos vardo tūkstantmečio minėjimo valstybinės komisijos narys, bendradarbiavimo tarp Lietuvos Respublikos regionų ir Kaliningrado srities tarybos narys, Euroregiono „Nemunas“ tarybos narys. Nuo 2001 m. UAB Koncernas „Alga“ viceprezidentas, nuo 2008 m. koncerno Generalinis direktorius.

Nuo 1993 m. Tėvynės sąjungos Marijampolės skyriaus narys. 2000–2003 m., 2003–2007 m., 2007–2011 m. ir nuo 2011 m. Marijampolės savivaldybės tarybos narys. Tėvynės sąjungos frakcijos seniūnas.

Marijampolės Rotary klubo narys. Marijampolės apskrities jaunųjų menininkų rėmimo fondo steigėjas. Sutuoktinė Asta, vaikai Simonas, Šarūnas.

## Šaltiniai
Valdas Pileckas

**Valdas Pileckas** (g. 1962 m. liepos 8 d. Simne, Alytaus rajonas) – pedagogas, Marijampolės savivaldybės politinis bei visuomenės veikėjas, buvęs mokyklos direktorius, patyręs kūno kultūros mokytojas.

## Biografija
Vaikystę praleido Baraginėje (netoli Marijampolės). 1980 m. baigė tuometinę Kapsuko Juozo Žiugždos vidurinę mokyklą. 1987 m. – Lietuvos valstybinį kūno kultūros institutą, įgijo fizinio lavinimo mokytojo specialybę.

Nuo 1987 m. Marijampolės 5-osios vidurinės mokyklos kūno kultūros mokytojas, 1994–1995 m. Marijampolės miesto švietimo skyriaus mokyklų inspektorius, 1997–1998 m. Marijampolės 5-os vidurinės mokyklos mokytojas, 1998–2004 m. Marijampolės 5-osios vidurinės mokyklos direktorius (2004 m. Mokyklai buvo suteiktas garsaus marijampoliečio istoriko Jono Totoraičio vardas; įkūrė Totoraičio vardo muziejų, kūrė mokyklos tradicijas; su miesto politikais ir verslininkais, norėjusiais steigti prekybos centrą, kovojo dėl Jono Totoraičio mokyklos stadiono). 2005–2006 m. Marijampolės Marijonų vidurinės mokyklos direktorius. Nuo 2006 m. Marijampolės Sūduvos gimnazijos kūno kultūros mokytojas.

Žmona Rita, mokyklos-darželio „Želmenėlis” mokytoja, Vilkaviškio vyskupijos Šeimos centro projektų koordinatorė.

## Politinė veikla
Įsitraukė į Sąjūdžio visuomeninę ir politinę veiklą. Nuo 2003 m. Tėvynės sąjungos, nuo 2008 m. partijos Tėvynės sąjunga - Lietuvos krikščionys demokratai Marijampolės skyriaus narys. 2009 m. jungiantis Tėvynės sąjungos ir Lietuvos krikščionių demokratų Marijampolės skyriams buvo išrinktas TS-LKD Marijampolės skyriaus pirmininko pavaduotoju, nuo 2010 m. TS-LKD Marijampolės skyriaus pirmininkas.

2003 m., 2003-2004 m., 2007–2011 m. ir nuo 2011 m. Marijampolės savivaldybės tarybos narys.

2004 m. Tėvynės sąjungos sąraše daugiamandatėje apygardoje kandidatavo į Lietuvos Respublikos Seimą.

## Šaltiniai
Apsidė (astronomija)

**Apsidė** astronomijoje reiškia arčiausiai ir toliausiai nuo centrinio kūno nutolusius elipsinės orbitos (kuria skrieja koks nors objektas) taškus.
Arčiausiai centrinio objekto esantis orbitos taškas vadinamas **periapsis**, tolimiausias taškas vadinamas **apoapsis**. Pavyzdžiui, planetų orbitų atveju tai yra **perihelis** (arčiausias nuo Saulės taškas) ir **afelis** (toliausias orbitos taškas).

Linija, jungianti šiuos du taškus vadinama **apsidžių linija**.

Pusė atkarpos, jungiančios šiuos du taškus ilgio astronomijoje vadinamas **didžiuoju pusašiu** (arba kitais žodžiais, tai yra atstumas tarp elipsės centro ir toliausiai nuo jo nutolusio elipsės taško). Ankstesnėje literatūroje taip pat dar galima rasti terminą **didžioji pusašė**.

Kalbant apie perihelio slinkimą paprastai turimas galvoje apsidžių linijos sukimasis.

## Formulės

* Perihelio nuotolis q_\mathrm{per} apskaičiuojamas pagal formulę: q_\mathrm{per}=(1-e)a\!\,.
* Afelio nuotolis q_\mathrm{apo} apskaičiuojamas pagal formulę: q_\mathrm{apo}=(1+e)a\!\,.
: Čia **a** – orbitos didysis pusašis (arba vidutinis nuotolis nuo Saulės), **e** – orbitos ekscentricitetas.

* Didžiausias greitis perihelyje  v_\mathrm{per} = \sqrt{ \frac{(1+e)GM}{(1-e)a} } \,
* Minimalus greitis afelyje  v_\mathrm{apo} = \sqrt{ \frac{(1-e)GM}{(1+e)a} } \, 

: Čia **G** – Gravitacinė konstanta, **M** – centrinio objekto masė.

## Dažniausiai naudojami terminai
Sporto aikštė

**Sporto aikštė** – statinys, įrenginys, skirtas sportinei veiklai.

Specialių sporto aikščių bei įrenginių nebuvimas stabdė profesionaliojo sporto plėtrą, platesnį kūno kultūros propagavimą, sutraukiant plačiuosius visuomenės sluoksnius į galimus renginius.
Vietiniai sportininkai dėl sportinių įrenginių negalėdavo priimti komandų iš kitų miestų, rengti tarpusavio varžybų. Intensyvesnė sporto įrenginių plėtra pastebima tik XX a. Pirmasis stacionarus sporto aikštynas (stadionas) Rytų Europoje pirmoji sporto aikštė iškilmingai buvo atidarytas 1912 m. rugpjūčio 12 d. Kijeve.

## Tipai

Pagal tipus, sporto šakas sporto aikštės gali būti:
* stadionas
* teniso kortas (kortai)
* futbolo aikštė
* krepšinio aikštė
* tinklinio aikštė
* sporto aikštelė (nedidelis sporto įrenginys, paprastai neskirtas profesionaliajam sportui; įrengiamas gyvenamųjų namų kvartaluose, prie mokyklų).
* maniežas
* hipodromas.

Aplink sporto aikštes neretai būna bėgimo takai. Varžyboms skirtose aikštėse įrengiamos specialios vietos žiūrovams (tribūna).

## Nuorodos
Apsidė

**Apsidė** gali reikšti:
* Architektūroje – pusapvalė (tiek vidinė, tiek išorinė) pastato dalis (niša), dengta puskupoliu;
* Astronomijoje – orbitos taškai, arčiausiai ir toliausiai nutolę nuo gravitacijos centro, apie kurį elipsine orbita skrieja koks nors kūnas.
Vaida Giraitytė-Juškevičienė

**Vaida Giraitytė** (g. 1983 m. vasario 9 d. Skaisčiūnuose, Kapsuko rajonas) – Lietuvos ir Marijampolės savivaldybės politinė bei visuomenės veikėja.

## Biografija
2001 m. baigė Marijampolės 6-ąją vidurinę mokyklą, 2004 m. baigė Marijampolės kolegiją, vadybininkė, 2008 m. – vadybą Vilniaus universitete.

Seimo nario padėjėja – sekretorė. Marijampolės savivaldybės Tarybos sekretorė.

Darbo partijos Marijampolės skyriaus narė, Jaunimo organizacijos „Darbas“ Marijampolės skyriaus pirmininkė.

2007–2020 m. Marijampolės savivaldybės tarybos narė.

Skaisčiūnų kaimo bendruomenės narė.

Nuo 2020 m. Seimo narė.

## Nuorodos
* http://www.giraityte.lt 

## Šaltiniai
Bulgarijos karinės pajėgos

**[[Bulgarija|Bulgarijos]] karines pajėgas** sudaro sausumos, oro, jūrų karinės pajėgos. Ypač didelės yra Bulgarijos oro pajėgos, iš SSRS laikų yra pasilikę daug karinės technikos kurią sudaro: 90 sraigtasparnių MI-8, 25 naikintuvai L-39 "Albatros" , 30 krovininių An-2, papildymai nauji 2 naikintuvai "F-16". Šio metu Bulgarijos armijoje tarnauja 15 tūkst. kareivių iš jų priklauso 1500 oro, 300 vandens, 12 tūkst. sausumos kariuomenės. Bulgarijos armijoje naudojama daug sovietinės technikos.

Bulgarijos kariuomenė labiausiai feminizuota. Moterys sudaro net 22 proc. visų sausumos karių, tai daugiau nei bet kurioje kt. valstybėje. Bulgarijos kariuomenėje, kuri jau kelerius metus formuojama tik iš profesionalų, tarnauja 4200 moterų, o tai sudaro 12,7 proc. visų karių. Tokios feminizuotos kariuomenės neturi nė viena kita NATO šalis. Šiuos duomenis 2009 m. paskelbė šalies Gynybos ministerija.

## Nuorodos

* oficiali svetainė
2004 m. Formulės 1 sezonas

**2004 m. Formulės 1 sezonas** – 55-as FIA rengtas Formulės 1 Pasaulio čempionatas.
Prasidėjo kovo 7 d. Australijos GP Albert Park trasoje. Baigėsi spalio 27 d. Brazilijos GP.

### Pilotų įskaita

### Komandų įskaita

## Šaltiniai
Talasemija

**Talasemija** – tai autosominiu būdu paveldimų kraujo ligų grupė, kurios būdinga anemija dėl hemoglobino alfa arba beta grandinių sintezės sutrikimo. Pagal sutrikusios grandinės rūšį skiriamos dvi talasemijos formos – alfa-talasemija ir beta-talasemija. Jos pagal ligos sunkumą ir kitus kriterijus dar skirstomos į smulkesnes formas.

Talasemija nuo geležies trūkumo anemijos atskiriama pagal Mentzer indeksą. Tai patikimas parametras, kuriuo galima nustatyti, ar mikrocitinė anemija yra dėl geležies stokos, ar reikalingas tolesnis ištyrimas dėl talasemijos. Mentzer indeksas apskaičiuojamas pagal formulę: MCV/eritrocitų skaičius. Indeksas >13 būdingas geležies stokos anemijai, o <13 – talasemijai.

Pagrindinis tyrimas įtariant talasemiją jos diagnostikai yra hemoglobino elektroforezė.

## Išnašos
Gintaras Berenis

**Gintaras Berenis** (1963 m. kovo 14 d. Šiauliuose – 2020 m. gruodžio 16 d.) – chirurgas, miręs nuo COVID-19.. Aktyviai dalyvavo Lietuvos medikų sąjūdžio veikloje, buvo įvairių gydytojų organizacijų narys. Buvo taip pat ir Mažeikių rajono politinis bei visuomenės veikėjas, savivaldybės narys.

## Biografija

1980 m. baigė Kauno 22-ąją vidurinę mokyklą, 1986 m. baigė Kauno medicinos institutą, įgijo gydytojo diplomą. 1987 m. baigė chirurgijos internatūrą Kauno III klinikinėje ligoninėje ir įgijo chirurgo kvalifikaciją.

1987 m. pagal paskyrimą atvyko į Mažeikių ligoninę, 1995–1997 m. Mažeikių ligoninės vyriausiojo gydytojo pavaduotojas poliklinikai. 2003 m. Mažeikių ligoninės vyriausiojo gydytojo pavaduotojas gydymui, 2003–2004 m. laikinai ėjo vyriausiojo gydytojo pareigas.

Studijų laikais aktyviai dalyvavo studentų profesinio komiteto veikloje, atvykęs į Mažeikius įsitraukė į komjaunimo veiklą, tapo ligoninės komjaunimo organizacijos vadovu. Prasidėjus Lietuvos Atgimimui buvo vienas iš Sąjūdžio įkūrėjų Mažeikiuose ir tarybos narys.

1990–1995 m. Mažeikių rajono tarybos deputatas, 2003–2004 m. Mažeikių rajono savivaldybės tarybos narys Lietuvos krikščionių demokratų partijos Mažeikių rajono skyriaus sąraše.

1999–2003 m. Mažeikių gydytojų sąjungos pirmininkas, Lietuvos gydytojų sąjungos tarybos narys. Lietuvos chirurgų draugijos, Lietuvos ultragarso draugijos, Lietuvos sveikatos apsaugos vadybos draugijos, Gydytojų vadovų sąjungos narys.

2004 m. kandidatavo į Lietuvos Respublikos Seimą, kandidatu išsikėlė pats. 

Mirė 2020 m. gruodžio 16 d. nuo COVID-19 viruso.

## Šaltiniai